《绿杨双燕图》
明代·高棅

三月白门道，垂杨千树花。
君看双燕子，飞去入谁家。
门巷失故垒，时来拂枝斜。
春风更相惜，莫与乱栖鸦。

作者简介：（1350—1423）明福建长乐人，更名廷礼，字彦恢，号漫士。永乐初，以布衣召入翰林，为待诏，升典籍。博学能文，尤长于诗，为闽中十才子之一。又工书画，时称三绝。书得汉隶笔法，画源于米芾父子。有《唐诗品汇》等。